
48                                           DR 31.3.2016                                                                             

 

Sehubungan dengan itu, tiada keperluan untuk menambah lagi bilangan wakil 
pekerja seramai dua orang seperti mana yang diusulkan. Falsafah itu sudah wujud dalam 
akta ibu tentang perkara tersebut.   

Tuan Pengerusi, berdasarkan perkara-perkara yang saya nyatakan saya mohon 
cadangan pindaan yang diusulkan oleh Yang Berhormat Sungai Siput hendaklah kita tolak. 
Terima kasih.   

Tuan Pengerusi [Datuk Seri Dr. Ronald Kiandee]:  Yang Berhormat Shah Alam.   

 

2.52 ptg. 

Tuan Khalid bin Abd. Samad [Shah Alam]: Ya, terima kasih Tuan Pengerusi. 
Saya mendengar dengan teliti hujah-hujah daripada pihak backbencher yang ingin menolak 
pindaan yang telah dikemukakan. Dalam persoalan isu yang pertama iaitu berhubung 
dengan subseksyen 75A(2)(e) hujah yang dikemukakan ialah bahawa ia merupakan 
permintaan dari Bank Negara.   

Permintaan dari Bank Negara tidak seharusnya mempengaruhi keputusan Dewan 
ini.  Dewan ini sepatutnya membuat keputusan berdasarkan kepada apa yang terbaik untuk 
PERKESO. Untuk hendak tentukan apa yang terbaik untuk PERKESO dalam soal 
jawatankuasa pelaburannya, maka kita boleh lihat kepada prestasi PERKESO selama ini.  
Adakah benar bahawa dengan adanya wakil dari Bank Negara selama ini ia telah 
mencacatkan prestasi PERKESO. Sekiranya ada, sila kemukakan buktinya bila ia berlaku 
dan bagaimana.   

Kita tidak boleh bertindak atas kehendak dan permintaan mana-mana pihak.  Kita 
berbahas di sini untuk memikirkan apa yang terbaik. Setakat ini apa yang dikatakan 
Financial Services Act 2013 yang menetapkan bahawa peranan Bank Negara sebagai 
badan regulatory ataupun pemantau. Ia tidak dalam akta itu disebut bahawa oleh sebab itu 
maka wakil Bank Negara atau pun pihak Bank Negara tidak akan lagi terlibat di dalam 
mana-mana badan yang telah dibentuk yang mempunyai kepentingan awam seperti 
SOCSO, PERKESO dan sebagainya.  

Lalu untuk hendak katakan bahawa ia bercanggah dengan Financial Services Act 
2013 juga adalah tidak benar. Selain sekiranya sudah disebut dalam akta itu bahawa oleh 
sebab peranan Bank Negara adalah regulatory, maka selepas ini Bank Negara tidak 
dibenarkan lagi untuk meletak atau melantik mana-mana wakilnya di dalam mana-mana 
badan. Lalu saya berharap hujah-hujah yang seperti ini yang dikemukakan dengan penuh 
bergaya ditolak kerana ia tidak mempunyai asas yang kukuh.   

Pertama, permintaan. Kita bukan buat undang-undang atau keputusan bergantung 
kepada permintaan mana-mana pihak. Kita membuat keputusan atas dasar apa yang akan 
menentukan dan menjamin prestasi dan masa depan yang lebih baik. Bukan atas dasar 
permintaan. Kerajaan sendiri pun termasuklah pihak peguam negara, permintaan Bank 
Negara ambil tindakan terhadap Perdana Menteri. Dia tidak ambil kira. Lalu itu merupakan 
satu keadaan di mana permintaan Bank Negara diketepikan. Lalu tiba-tiba yang ini “Oh! 
“Permintaan Bank Negara”. Seolah-olah apa yang diminta oleh Bank Negara kita kena 
ikut... [Tepuk] 

Biarlah konsisten. Dengar hujahnya.  Soal conflict of interest tidak timbul. Apa yang 
dikatakan wakil Bank Negara akan mempengaruhi keputusan.  Ya lah, dia ada fakta, dia 
ada hujah. Bukan dia buat keputusan, “Eh! Aku dari Bank Negara, kamu dengar cakap 
aku”. Bukan macam itu. Dia berbincang dalam mesyuarat apa fakta-faktanya, apa hujah-
hujahnya untuk menyokong atau menolak mana-mana cadangan pelaburan dan 
sebagainya. Lalu mempengaruhi. Memanglah orang yang duduk dalam jawatankuasa 
pelaburan itu dia berperanan kemukakan hujah untuk pengaruhilah dengan kekuatan 
hujahnya.   

Tuan Pengerusi [Datuk Seri Dr. Ronald Kiandee]: Ya, Yang Berhormat Kuala 
Langat bangun.   

Tuan Khalid bin Abd. Samad [Shah Alam]: Kalau duduk diam sahaja, tidak 
berpengaruh sudah tidak payah lah lantik. Kita hendaklah orang yang macam itu, yang ada 
fakta, ada pengalaman, ada pengetahuan dan boleh mengemukakan hujah-hujah yang 
boleh mempengaruhi keputusan jawatankuasa pelaburan kepada yang lebih baik.   



Sehubungan dengan itu, tiada keperluan untuk menambah lagi bilangan wakil pekerja seramai dua orang seperti mana yang diusulkan. Falsafah itu sudah wujud dalam akta ibu tentang perkara tersebut. Tuan Pengerusi, berdasarkan perkara-perkara yang saya nyatakan saya mohon cadangan pindaan yang diusulkan oleh Yang Berhormat Sungai Siput hendaklah kita tolak. Terima kasih. Tuan Pengerusi [Datuk Seri Dr. Ronald Kiandee]: Yang Berhormat Shah Alam. 2.52 ptg. Tuan Khalid bin Abd. Samad [Shah Alam]: Ya, terima kasih Tuan Pengerusi. Saya mendengar dengan teliti hujah-hujah daripada pihak backbencher yang ingin menolak pindaan yang telah dikemukakan. Dalam persoalan isu yang pertama iaitu berhubung dengan subseksyen 75A(2)(e) hujah yang dikemukakan ialah bahawa ia merupakan permintaan dari Bank Negara. Permintaan dari Bank Negara tidak seharusnya mempengaruhi keputusan Dewan ini. Dewan ini sepatutnya membuat keputusan berdasarkan kepada apa yang terbaik untuk PERKESO. Untuk hendak tentukan apa yang terbaik untuk PERKESO dalam soal jawatankuasa pelaburannya, maka kita boleh lihat kepada prestasi PERKESO selama ini. Adakah benar bahawa dengan adanya wakil dari Bank Negara selama ini ia telah mencacatkan prestasi PERKESO. Sekiranya ada, sila kemukakan buktinya bila ia berlaku dan bagaimana. Kita tidak boleh bertindak atas kehendak dan permintaan mana-mana pihak. Kita berbahas di sini untuk memikirkan apa yang terbaik. Setakat ini apa yang dikatakan Financial Services Act 2013 yang menetapkan bahawa peranan Bank Negara sebagai badan regulatory ataupun pemantau. Ia tidak dalam akta itu disebut bahawa oleh sebab itu maka wakil Bank Negara atau pun pihak Bank Negara tidak akan lagi terlibat di dalam mana-mana badan yang telah dibentuk yang mempunyai kepentingan awam seperti SOCSO, PERKESO dan sebagainya. Lalu untuk hendak katakan bahawa ia bercanggah dengan Financial Services Act 2013 juga adalah tidak benar. Selain sekiranya sudah disebut dalam akta itu bahawa oleh sebab peranan Bank Negara adalah regulatory, maka selepas ini Bank Negara tidak dibenarkan lagi untuk meletak atau melantik mana-mana wakilnya di dalam mana-mana badan. Lalu saya berharap hujah-hujah yang seperti ini yang dikemukakan dengan penuh bergaya ditolak kerana ia tidak mempunyai asas yang kukuh. Pertama, permintaan. Kita bukan buat undang-undang atau keputusan bergantung kepada permintaan mana-mana pihak. Kita membuat keputusan atas dasar apa yang akan menentukan dan menjamin prestasi dan masa depan yang lebih baik. Bukan atas dasar permintaan. Kerajaan sendiri pun termasuklah pihak peguam negara, permintaan Bank Negara ambil tindakan terhadap Perdana Menteri. Dia tidak ambil kira. Lalu itu merupakan satu keadaan di mana permintaan Bank Negara diketepikan. Lalu tiba-tiba yang ini "Oh! "Permintaan Bank Negara". Seolah-olah apa yang diminta oleh Bank Negara kita kena ikut... [Tepuk] Biarlah konsisten. Dengar hujahnya. Soal conflict of interest tidak timbul. Apa yang dikatakan wakil Bank Negara akan mempengaruhi keputusan. Ya lah, dia ada fakta, dia ada hujah. Bukan dia buat keputusan, "Eh! Aku dari Bank Negara, kamu dengar cakap aku". Bukan macam itu. Dia berbincang dalam mesyuarat apa fakta-faktanya, apa hujah- hujahnya untuk menyokong atau menolak mana-mana cadangan pelaburan dan sebagainya. Lalu mempengaruhi. Memanglah orang yang duduk dalam jawatankuasa pelaburan itu dia berperanan kemukakan hujah untuk pengaruhilah dengan kekuatan hujahnya. Tuan Pengerusi [Datuk Seri Dr. Ronald Kiandee]: Ya, Yang Berhormat Kuala Langat bangun. Tuan Khalid bin Abd. Samad [Shah Alam]: Kalau duduk diam sahaja, tidak berpengaruh sudah tidak payah lah lantik. Kita hendaklah orang yang macam itu, yang ada fakta, ada pengalaman, ada pengetahuan dan boleh mengemukakan hujah-hujah yang boleh mempengaruhi keputusan jawatankuasa pelaburan kepada yang lebih baik.